ועדת הכנסת, כנסת 24, פרוטוקול מספר 43, 2021-11-22 15:50

ניר אורבך: צוהריים טובים.

ניר אורבך: אני מתכבד לפתוח את ישיבת ועדת הכנסת, יום שני י"ח בכסלו התשפ"ב, 22 בנובמבר 2021.

ניר אורבך: הנושא הראשון על סדר-היום: רוויזיה על החלטת הוועדה בדבר הקדמת הדיון בהצעת חוק-יסוד: הממשלה (תיקון מס' 12) (תקופה מרבית לכהונה בתפקיד ראש הממשלה), מ/1469, לפני הקריאה הראשונה.

ניר אורבך: אני כרגע מעלה את זה להצבעה.

ניר אורבך: מי בעד הרוויזיה?

ניר אורבך: ירים את ידו.

ניר אורבך: מי נגד?

ניר אורבך: ארבעה.

ניר אורבך: מי נמנע?

ניר אורבך: הרוויזיה לא נתקבלה.

ניר אורבך: הרוויזיה נפלה.

ניר אורבך: אני עוברים כרגע לסעיף ב': הקמת ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24), של חברת הכנסת שרן השכל.

יצחק פינדרוס: אני מבקש את זכות הדיבור.

ניר אורבך: אני כרגע אקריא את - - -

משה גפני: אל תקריא.

משה גפני: יש פה טעות דפוס.

יצחק פינדרוס: אני מבקש את זכות הדיבור, כן.

משה גפני: פינדרוס, יש פה טעות דפוס.

קריאה: מה?

קריאה: איפה?

משה גפני: ברשימה.

משה גפני: שכחו את יהדות התורה.

ניר אורבך: גם ימינה לא נמצאת פה, חבר הכנסת גפני.

משה גפני: מה?

יצחק פינדרוס: כי אתם באמת יותר קטנים מאיתנו, מה לעשות?

יצחק פינדרוס: אבל גם רע"מ יותר קטנה מאיתנו, והיא נמצאת.

יצחק פינדרוס: גם מרצ יותר קטנה מאיתנו, והיא נמצאת.

יצחק פינדרוס: גם תקווה חדשה יותר קטנה מאיתנו, והיא נמצאת.

יצחק פינדרוס: גם הרשימה המשותפת וגם הציונות הדתית.

יצחק פינדרוס: יש גבול לכל תעלול.

יצחק פינדרוס: יש גבול.

יצחק פינדרוס: בוא, הכנסת מתנהלת באיזשהם כללים.

יצחק פינדרוס: אלא אם כן, חבל שלא עשיתם ועדה של הקואליציה ושלום.

יצחק פינדרוס: בלי רע"מ.

ניר אורבך: חבר הכנסת פינדרוס, שמעתי מה אמרת.

ניר אורבך: ברשותכם, אני אקריא את הטיוטה לדיון בוועדה.

ניר אורבך: אחרי זה אני אתן לחברת הכנסת שרן השכל גם להציג את זה וגם - - -

יצחק פינדרוס: מה זה קשור לשרן השכל?

יצחק פינדרוס: שיושב-ראש הכנסת, שמי שהגיש את זה, יסביר לנו מה זה הדבר הזה.

ניר אורבך: בסדר.

ניר אורבך: אז הבנו את ההערה.

יצחק פינדרוס: שהייעוץ המשפטי יגיד לנו מה זה הדבר הזה.

יצחק פינדרוס: אתם ממשיכים באותה מדיניות בוועדות שלכם.

ניר אורבך: כן, כן.

ניר אורבך: אז חבר הכנסת פינדרוס - - -

יצחק פינדרוס: כאילו אין בכנסת סיעות.

יצחק פינדרוס: אין בכנסת סיעות.

ניר אורבך: חבר הכנסת פינדרוס, קיבלנו את ההערה שלך.

ניר אורבך: שמענו אותה.

ניר אורבך: אני פותח, ברשותך, את הדיון.

ניר אורבך: ואנחנו גם נראה – אני מניח שהדברים פה לא קבועים עד הסוף.

ניר אורבך: תכף חברת הכנסת שרן השכל, אני אתן לך.

ניר אורבך: תציגי את ההצעה.

ניר אורבך: את רוצה שאני אקרא או שאת תקריא אותה?

שרן השכל: אז ככה.

שרן השכל: בעיקרון, פשוט בגלל שהאופוזיציה לא השיבה ולא ידענו את מי הם ירצו לשבץ או לא - -

יצחק פינדרוס: מה זה "לא השיבה"?

יצחק פינדרוס: לא הבנתי.

ניר אורבך: חבר הכנסת פינדרוס, בוא, רק תן לנו להקשיב, לשמוע.

שרן השכל: - - אז מבחינתנו, מספר חברי האופוזיציה יישאר קבוע.

שרן השכל: אין לנו בעיה אם זה יהיה במקום, נגיד, מכסה אחת של הליכוד, או במקום הציונות הדתית.

יצחק פינדרוס: שש ושמונה זה המספר של חברי האופוזיציה?

שרן השכל: או במקום הציונות הדתית.

יצחק פינדרוס: זה המספר?

יצחק פינדרוס: את כנראה לא יודעת את תוצאות הבחירות.

יצחק פינדרוס: אני מציע לך לפנות לוועדת הבחירות ולשאול את תוצאות הבחירות.

יצחק פינדרוס: תפני לוועדת הבחירות ותקבלי תוצאות.

ניר אורבך: חבר הכנסת פינדרוס, לא צריך קול.

שרן השכל: ולכן, כמו שאמרתי, חבר הכנסת אורבך, מבחינתי, אין בעיה להחליף, נגיד, ממכסה של שלושה מהליכוד למסכה של שניים מהליכוד, ולהוסיף בעצם את יהדות התורה.

שרן השכל: או לחלופין, להוציא את הציונות הדתית ולהכניס את יהדות התורה במקומם.

ניר אורבך: אנחנו יכולים לקבוע – איך אנחנו יכולים לעשות את זה שזה לא יהיה, לא לקבוע מסמרות, שאלה דווקא יהיו חברי הסיעה?

ניר אורבך: יש מצב כזה, ארבל?

ארבל אסטרחן: כשמקימים ועדה, צריך להגיד שמות, או למצער, את הסיעות.

שרן השכל: אני מציעה שאפשר אולי או להסיר את הציונות הדתית או להוריד מכסה אחת מחברי הליכוד ולהחליף אותם בעצם ביהדות התורה.

ארבל אסטרחן: אפשר גם להוסיף חברים, אפשר לעשות 15 חברים.

ניר אורבך: אפשר להוסיף עוד.

ניר אורבך: אני מציע, אנחנו נצא לחמש דקות התייעצות.

ניר אורבך: חמש דקות התייעצות.

- דדון: הפסקה.

ניר אורבך: הפסקה.

ניר אורבך: בסדר?

ניר אורבך: בועז, בוא.

ניר אורבך: שרן.

שרן השכל: כן?

ניר אורבך: בואי, בואי רגע.

ניר אורבך: טוב.

ניר אורבך: אנחנו מחדשים את ישיבת הוועדה.

ניר אורבך: חבר הכנסת פינדרוס, קיבלנו את ההערה שלך.

ניר אורבך: חברת הכנסת שרן השכל, תקריאי, בבקשה, את ההצעה.

ניר אורבך: אחר כך מי שמחברי הכנסת ירצה להעיר על הדברים האלה, בוודאי יקבל.

ניר אורבך: ואחר כך אנחנו, לפני ההצבעה, נשמע את היועצת המשפטית, את ארבל.

שרן השכל: אז מבחינתנו, אין לנו בעיה להחליף את סיעת הציונות הדתית בסיעת יהדות התורה.

יצחק פינדרוס: אני לא שומע.

שרן השכל: וכך היא תקבל בעצם מקום בתוך הוועדה.

יצחק פינדרוס: אני לא שומע.

יצחק פינדרוס: מה היא אומרת?

משה גפני: היא מוציאה את הציונות הדתית ומכניסה את יהדות התורה.

יצחק פינדרוס: אין סיבה שזה לא יהיה 15, ותהיה חלוקה הגיונית בין קואליציה לאופוזיציה.

שרן השכל: פינדרוס, האם אתה רוצה להיות חבר בוועדה?

יצחק פינדרוס: 7:8 זו חלוקה הגיונית לפי תוצאות הבחירות.

יצחק פינדרוס: תעשו את זה 15 חברים, ועדה נורמלית.

יצחק פינדרוס: אין סיבה שזה יהיה 14.

יצחק פינדרוס: משהו לא הגיוני.

יצחק פינדרוס: ואני מציע באמת, תקשיבו קצת בהגיון.

שרן השכל: אני אסביר לך, חבר הכנסת פינדרוס.

שרן השכל: בעיקרון, הוועדה מוקמת לטובת חוק מסוים.

שרן השכל: אין ועדה בכנסת כרגע, נראה לי, שהיא יותר גדולה מהוועדה הזו.

שרן השכל: היא מיוצגת כמעט על ידי כל הסיעות.

יצחק פינדרוס: 15 חברים זה 7:8, אבל זה הגיוני לפי – איך קוראים לזה?

שרן השכל: אנחנו מבחינתנו היינו מעוניינים אפילו בוועדה של שמונה מקומות.

יצחק פינדרוס: יש לכם מזל שיהדות התורה לא הולכת לבג"ץ.

יצחק פינדרוס: אבל אני אומר לכם ברצינות, זה הזוי.

יצחק פינדרוס: יש פה תוצאות בחירות.

שרן השכל: ואפילו אין צורך בייצוג כזה נרחב.

יצחק פינדרוס: תיתנו לנו עוד אחד בוועדה המדע בתמורה, כאילו לאופוזיציה?

יצחק פינדרוס: לא הבנתי.

יצחק פינדרוס: מה זה המשחק הזה?

יצחק פינדרוס: תעשו 7:8.

יצחק פינדרוס: זה הגיוני, זה נורמלי.

יצחק פינדרוס: אין לי עניין להוציא פה אנשים, להכניס פה אנשים.

יצחק פינדרוס: סתם.

יצחק פינדרוס: למה לא מתנהלים בנורמליות, בהגיוניות, בהגינות.

יצחק פינדרוס: סתם.

יצחק פינדרוס: כאילו מה?

יצחק פינדרוס: סתם.

יצחק פינדרוס: בקנאביס הרפואי, אנחנו גם רוצים שימצאו פתרונות.

יצחק פינדרוס: אנחנו הרי לא רוצים שיקשו.

שרן השכל: נהדר.

שרן השכל: אז הינה, קיבלתם מקום.

יצחק פינדרוס: אנחנו לא רוצים את השוק השחור הזה.

יצחק פינדרוס: אנחנו יודעים כמה אנשים סובלים.

יצחק פינדרוס: אז באמת בנושא הזה אין קואליציה ואופוזיציה.

שרן השכל: מאה אחוז.

שרן השכל: אנחנו מבינים, אנחנו מבינים שזה חשוב לכם.

שרן השכל: ולכן, מבחינתנו, אין שום בעיה.

יצחק פינדרוס: יש חלק מהקואליציה שחושבים ככה, חלק מהאופוזיציה.

יצחק פינדרוס: יש חלוקה בכנסת, תעשו לפי החלוקה.

יצחק פינדרוס: תעשו 7:8.

יצחק פינדרוס: זה גם נורמלי.

יצחק פינדרוס: יש לכם 14.

יצחק פינדרוס: תעשו 15 חברים, יהיה לכולם.

בועז טופורובסקי: זה היה אמור להיות תשעה חברים.

בועז טופורובסקי: בסופו של דבר, החלטנו שתהיה פחות מפלגה מהקואליציה ופחות מפלגה מהאופוזיציה.

בועז טופורובסקי: וככה זה יוצא.

בועז טופורובסקי: אלה המספרים.

יצחק פינדרוס: אלה המספרים?

יצחק פינדרוס: המספרים הם 61:59 כרגע.

ניר אורבך: 62:58.

יצחק פינדרוס: 62:58, ניחא.

יצחק פינדרוס: אז זה 7:8.

משה גפני: הרב פינדרוס, אני, ברשותך.

ניר אורבך: חבר הכנסת גפני, בבקשה.

משה גפני: אדוני היושב-ראש, אני רוצה להגיד משהו.

משה גפני: אני באתי בגלל שהרב פינדרוס קרא לי על משהו אחר.

משה גפני: תראו, אתם יוצרים פה נורמה מאוד מסוכנת, מאוד מאוד.

משה גפני: החלוקה בתוך ועדות הכנסת – אני כבר לא מדבר על ועדת הכספים – אני מדבר על ועדה שהיא ועדה לצורך חוק אחד.

משה גפני: הם יוצרים מצב שבו הפער בין הקואליציה לאופוזיציה משולל לחלוטין מבחינת העובדות.

משה גפני: העובדה היא שההבדל בין הקואליציה לאופוזיציה זה חבר אחד.

משה גפני: אתם שמים פה, בוועדה, בת 14 חברים, אתם שמים פער של שני חברים.

משה גפני: למה?

משה גפני: מה בדיוק הסיבה הזאת?

משה גפני: למה אתם מעוותים את התוצאות של מה שיש?

משה גפני: למה?

משה גפני: אז ממילא אתם באים ואומרים: בוועדת הכספים היה צריך להעביר תקציב או דברים אחרים.

משה גפני: מה פה הבעיה?

משה גפני: למה לא לקבל את מה שהרב פינדרוס אומר?

משה גפני: מוסיפים עוד חבר.

משה גפני: למה אנחנו צריכים עכשיו לריב עם הציונות הדתית?

משה גפני: למה?

משה גפני: בגלל שאנחנו רוצים לקבל מקום בוועדה?

משה גפני: למה אתם עושים את זה?

בועז טופורובסקי: יש 14.

משה גפני: שמישהו יסביר לי למה?

משה גפני: אחרי זה אתם באים בטענות שאנחנו מחרימים, ואנחנו לא הולכים לוועדת האתיקה, ואנחנו לא הולכים.

משה גפני: באמת.

משה גפני: אפשר להתנהג בהגינות.

שרן השכל: הרב גפני, האמת היא, ההצעה הראשונית שלי הייתה שיהיו תשעה חברים בוועדה.

משה גפני: בסדר.

שרן השכל: ואז יהיו חמישה מפה וארבעה מפה.

משה גפני: בסדר גמור.

שרן השכל: לצערי, יותר ויותר סיעות רצו להיות חברות, כמו שגם אתם רוצים להיות חברים.

שרן השכל: כך גם רוב הסיעות האחרות.

משה גפני: אנחנו לא.

משה גפני: אנחנו רוצים שלא יפלו אותנו לרעה.

שרן השכל: אז השאלה היא אם ניתן להגיע לפשרה מתוך ארבעה מקומות - - - ביניכם.

משה גפני: נו, בסדר.

משה גפני: אז למה אי-אפשר להסדיר את זה?

שרן השכל: אנחנו לא קיבלנו מכם איזושהי תשובה.

יצחק פינדרוס: אחרי זה תהיה כותרת שאנחנו לא רוצים ועדת אתיקה.

יצחק פינדרוס: ברור שאנחנו לא רוצים.

יצחק פינדרוס: כי האתיקה אצלכם - - -

משה גפני: אבל למה לא להוסיף אחד?

משה גפני: להוסיף אחד.

משה גפני: מה יקרה?

משה גפני: הרוב נשאר בקואליציה.

משה גפני: אנחנו לא רוצים שיקפחו אותנו.

משה גפני: נכון שאנחנו שחורים, אבל אנחנו לא רוצים להיות מקופחים.

משה גפני: למה?

ניר אורבך: אה.

משה גפני: יש פה איזה דבר דרמטי שאנחנו לא יודעים?

ניר אורבך: לא, לא.

ניר אורבך: טוב.

ניר אורבך: דקה של הפסקה מתודית, בסדר?

ארבל אסטרחן: אתה רוצה אולי שאני אגיד בינתיים?

אורית סטרוק: אדוני היושב-ראש, באתי להבין מה קורה פה.

אורית סטרוק: אני מבינה שאתה מעיף אותנו מהוועדה.

ניר אורבך: לא, לא.

ניר אורבך: בסדר.

אורית סטרוק: מה?

ניר אורבך: אני לא מעיף אף אחד מהוועדה.

אורית סטרוק: אז אתה משאיר לנו נציג בוועדה?

ניר אורבך: רגע אחד.

ניר אורבך: טוב.

ניר אורבך: חברת הכנסת שרן השכל וחברת הכנסת סילמן, בואו נתקדם.

אורית סטרוק: אדוני היושב-ראש, אני באתי לכאן כי אמרו לי שיש מחטף, מעיפים אותנו מהוועדה.

אורית סטרוק: אני רוצה הבהרות, בבקשה.

ניר אורבך: הכול בסדר.

ניר אורבך: הכול בסדר.

ניר אורבך: שום מחטף.

ניר אורבך: חברת הכנסת סטרוק, שום מחטף.

ניר אורבך: אני מעביר את ההצעה הבאה.

ניר אורבך: אני שמעתי גם את מה שחבר הכנסת פינדרוס וחבר הכנסת גפני אמרו לגבי הרוב.

ניר אורבך: יש עניין שיהיה פה רוב של שניים.

ניר אורבך: אפשר לקבל את זה.

ניר אורבך: אפשר לא לקבל את זה.

ניר אורבך: אנחנו נשאיר את זה ככה.

ניר אורבך: החלוקה המוצעת להצבעה תהיה כך.

ניר אורבך: אני קורא כרגע את כל ההצעה, ואחר כך גם אני אתן ליועצת המשפטית, לארבל, התייחסות.

משה גפני: למה?

משה גפני: למה צריך רוב של שניים?

יצחק פינדרוס: בוועדת האתיקה הם הולכים לעשות רוב של ארבעה, תהיה רגוע.

ניר אורבך: שיקולים בתוך הקואליציה.

ניר אורבך: אני בעצמי לא נכנסתי לעומק של הדברים האלה.

אורית סטרוק: מה העיקרון שיהיה רוב של שניים?

אורית סטרוק: ניר, למה חייב להיות רוב של שני חברים?

ניר אורבך: אז אני אומר עוד פעם.

אורית סטרוק: כן?

ניר אורבך: אני לא אמרתי שחייב.

ניר אורבך: אני אמרתי שאלה השיקולים של הקואליציה.

ניר אורבך: אני בעצמי לא נכנס לעומק שלהם.

ניר אורבך: אני משאיר את זה כך, עם רוב של שניים.

ניר אורבך: אני כרגע קורא את ההצעה, הצעת ועדת הכנסת.

משה גפני: אני רואה שהליכוד צודק, שאתם דורסניים.

ניר אורבך: יכול להיות.

ניר אורבך: הצעת ועדת הכנסת להקמת ועדה לעניין מסוים לפי סעיף 108 לתקנון הכנסת.

ניר אורבך: שם הוועדה: ועדה מיוחדת לדיון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24).

ניר אורבך: סמכויות הוועדה: הוועדה תדון בהצעת חוק הסדרת השימוש בקנאביס למטרות רפואיות, התשפ"ב–2021 (פ/2245/24).

ניר אורבך: הרכב הוועדה: בוועדה יכהנו 14 חברי כנסת על פי הרכב הבא: סיעת הליכוד – שני חברים; סיעת יש עתיד – שני חברים; סיעת ש"ס – חבר אחד; סיעת כחול לבן – חבר אחד; סיעת עבודה – חבר אחד; סיעת ישראל ביתנו – חבר אחד, חבר הכנסת יבגני סובה; סיעת יהדות התורה – חבר אחד; סיעת הציונות הדתית – חבר אחד; סיעת הרשימה המשותפת – חבר אחד; סיעת תקווה חדשה – חברה אחת, שרן השכל; סיעת מרצ – חבר אחד; סיעת רע"מ – חבר אחד.

ניר אורבך: כמו כן, מוצע כי יושבת-ראש הוועדה תהיה חברת הכנסת שרן השכל.

משה גפני: גם אנחנו מסכימים ששרן השכל תהיה יושבת-ראש הוועדה.

משה גפני: אנחנו לא מבינים את ההתנהגות הזאת.

משה גפני: אנחנו לא מבינים למה בוועדה כזאת הקואליציה צריכה שיהיה לה רוב של שני חברים.

משה גפני: למה?

משה גפני: למה אנחנו צריכים להוריד מהליכוד?

משה גפני: למה?

משה גפני: מה הסיבה?

משה גפני: מה זה?

משה גפני: זה משהו שאנחנו לא יודעים?

בועז טופורובסקי: אני לא יודע.

בועז טופורובסקי: אתם ביקשתם להיות חברים בוועדה.

בועז טופורובסקי: אז זה בא על חשבון הליכוד, אלא אם כן אתם מוותרים על החברות בוועדה.

משה גפני: אנחנו - - -

יצחק פינדרוס: כנראה שהצעד הבא שלנו יהיה להתפטר מכל הוועדות, אנחנו סיעות האופוזיציה - -

משה גפני: אנחנו מוותרים על הממשלה הזו.

יצחק פינדרוס: - - על הביזיון הזה שלכם, על החוצפה שלכם, שאתם מתנהלים בדורסנות.

יצחק פינדרוס: ואחרי זה אתם מתלוננים על האלימות שלא הייתה.

בועז טופורובסקי: אדוני היושב-ראש, אחד מהחברים בזה זה אני, מטעם יש עתיד.

יצחק פינדרוס: תתלוננו אחר כך על אלימות שלא הייתה.

ניר אורבך: הערה פה.

ניר אורבך: לסיעת יש עתיד שני חברים, שאחד מהם חבר הכנסת בועז טופורובסקי.

ניר אורבך: חברת הכנסת שרן השכל, את רוצה להגיד משהו לגבי הוועדה, לגבי הפערים, לגבי ההרכב, לגבי הסמכויות?

אורית סטרוק: אני רוצה להגיד גם משהו.

שרן השכל: הקואליציה מוכנה לקראת סיכום.

ניר אורבך: חברת הכנסת סטרוק, בבקשה.

אורית סטרוק: כן.

אורית סטרוק: תראה, אדוני היושב-ראש, אני אומנם הוזעקתי לכאן משום שנאמר לי שיש מחטף שרוצה לזרוק אותנו מחוץ לוועדה החשובה הזו.

אורית סטרוק: אז כמובן שאני שמחה שלא.

אורית סטרוק: אבל, עדיין, אם תתבונן על חלוקת הכוחות, זה נראה לך הגיוני שלליכוד יהיו אותו מספר ח"כים כמו ליש עתיד?

משה גפני: נכון.

אורית סטרוק: מבחינת היחס המספרי שלהם בכנסת, הוא ממילא יחס המספרי שלהם בדעת הקהל ובבוחרים.

אורית סטרוק: זה נשמע לך סביר הדבר הזה?

אורית סטרוק: ומה הפחד הגדול שלכם שאתם מרחיבים לפער של שניים?

אורית סטרוק: כאילו אני לא מצליחה להבין את הגישה הזו, ועוד יותר כשאתה לא נותן לי תשובה.

אורית סטרוק: אז מי מכתיב לך?

ניר אורבך: לא מכתיבים לי, עם כל הכבוד.

ניר אורבך: בואי, בואי.

ניר אורבך: סליחה, סליחה, סליחה, את כל פעם מגיעה לוועדה ואת מדברת כאילו אנחנו מנותקים, כאילו אין פה איזושהי התנהלות של כנסת, כאילו שקואליציה ואופוזיציה שתיהן רובצות תחת אותו עץ.

ניר אורבך: אנחנו כרגע, לצערי אני אומר את זה, ואני חוזר ואומר את זה מכל במה, אין פה יחסי עבודה נורמליים בין קואליציה לאופוזיציה.

יצחק פינדרוס: מה אתה אומר?

ניר אורבך: חבר הכנסת פינדרוס, אני עונה לחברת הכנסת סטרוק.

ניר אורבך: כן, זה מה אני אומר, בדיוק מה שאני אומר.

יצחק פינדרוס: כמה ההפרש פה, בוועדה?

אורית סטרוק: לא שאלתי על יחסי העבודה.

אורית סטרוק: שנייה, אבל אני אסיים את השאלה שלי.

ניר אורבך: חבר הכנסת פינדרוס, בוא.

ניר אורבך: אני יודע גם שיש עכשיו איזושהי טיוטת הצעה של חבר הכנסת יריב לוין שמרכז את המגעים באופוזיציה מול הנהלת הקואליציה.

ניר אורבך: אני מקווה מאוד שהנושא הזה ייפתר.

אורית סטרוק: איך הוא ייפתר - - -

ניר אורבך: כל עוד הוא לא ייפתר, אז אני מודיע לך, ואני אומר את זה בצער, שפעם אחר פעם את תגיעי למקומות האלה ותגידי בתימהון למה זה קורה.

ניר אורבך: זה המצב, לצערי.

ניר אורבך: ואני אומר את זה בצער, באמת בצער.

יצחק פינדרוס: הבנתי.

יצחק פינדרוס: זאת אומרת, אנחנו קבענו שבוועדת המדע יהיה, במקום כספים וכנסת, חוק - - -

ניר אורבך: בסדר.

ניר אורבך: חבר הכנסת פינדרוס, אפשר להתבדח.

ניר אורבך: גם אני יודע להיות ציניקן.

יצחק פינדרוס: זו קביעה של האופוזיציה.

יצחק פינדרוס: זו קביעה של האופוזיציה.

ניר אורבך: תאמין לי שגם אני יודע להיות ציניקן.

אורית סטרוק: רגע, רגע.

אורית סטרוק: ניר, סליחה.

אורית סטרוק: אדוני היושב-ראש.

ניר אורבך: אני שמח שהיה.

ניר אורבך: ארבל.

יצחק פינדרוס: אנחנו קבענו שאדם יכול לגנוב מנדט ולהיות ראש ממשלה או להמציא שתקפו אותו, או להקליט.

ניר אורבך: בסדר.

ניר אורבך: ארבל, בבקשה.

אורית סטרוק: אדוני היושב-ראש, סליחה, דקה.

ניר אורבך: עוד רגע אחד.

ניר אורבך: אני אתן לה.

אורית סטרוק: סליחה.

ניר אורבך: כן?

אורית סטרוק: אתה עשית עכשיו משהו שמאוד לא מאפיין אותך ולא מתאים לך.

אורית סטרוק: אתה בדרך כלל נותן לאנשים לסיים את דברם.

אורית סטרוק: ואתה חתכת אותי באמצע.

אורית סטרוק: זה לא מתאים לך.

ניר אורבך: אז אני מתנצל על שחתכתי.

ניר אורבך: אני נותן לך לסיים.

אורית סטרוק: אז אני מבקשת לסיים את דבריי.

אורית סטרוק: תודה.

ניר אורבך: נותן לך לסיים.

ניר אורבך: בבקשה.

אורית סטרוק: מה שאני אומרת הוא שמשהו נראה מוזר בחלוקה הזו.

אורית סטרוק: ובהינתן שאתה לא יודע לתת תשובה רציונלית למוזרות הזו, ועל אחת כמה וכמה בשלב שחתכת אותי ונשאת את דבריך במקומי, אז על מה אתה קם?

אורית סטרוק: אתה מקווה שיהיו פה הסכמות בין קואליציה לאופוזיציה, וזה לגמרי לא תואם את מה שיש כאן על הדף.

אורית סטרוק: אז אני פשוט רוצה למחות בפניך בתור אדם שאני כן מעריכה, איך יכול להיות שאדם חושב כמוך, עם סמכויות רחבות כמו שיש לך, אתה מתנהג כמו פיון ומישהו מלמעלה מכתיב לך לייצר פער שהוא גם לא סביר במונחים דמוקרטיים ולא נצרך.

אורית סטרוק: זהו.

אורית סטרוק: עכשיו אני סיימתי.

ניר אורבך: תודה.

ניר אורבך: שרן, בבקשה.

שרן השכל: כן.

ניר אורבך: אה, סליחה.

שרן השכל: אה.

ניר אורבך: אני מתנצל.

ניר אורבך: ארבל, בבקשה.

משה גפני: אם אפשר רק להגיד משפט לפני היועצת המשפטית.

ניר אורבך: כן.

ניר אורבך: בבקשה.

משה גפני: תראה, אתה אומר שאם היה הכול משתנה וזה, אז הכול היה נראה אחרת.

משה גפני: תדע שהרבה ביד שלך.

משה גפני: אני אומר לך כחבר כנסת ותיק.

משה גפני: אתה יושב-ראש ועדת הכנסת, אתה יכול ליצור אווירה.

משה גפני: אם אנחנו יוצאים מפה ואנחנו אומרים: יושב-ראש ועדת הכנסת אכן עשה סדר בעניין הזה, סדר שלא פוגע בקואליציה, משאיר את הקואליציה עם רוב, אני גם לא בטוח שיש שם ויכוחים של קואליציה ואופוזיציה; זה כנראה יהיה יותר מקצועי, אתה עושה את הסדר הזה.

משה גפני: אתה לא צריך לזרוק את זה על אחרים.

משה גפני: יש לך את היכולת לבוא ולהגיד: רבותיי, אני יושב-ראש ועדת הכנסת.

משה גפני: צריך שיהיה סדר גם בתוך המציאות הזאת שיש כזה מתח, אתה רוצה שהוועדה תהיה ועדה מסודרת.

משה גפני: להשאיר את זה על רוב של שניים, כשאנחנו נצא מפה אז בהתחלה אנחנו צריכים לריב עם הציונות הדתית שכמובן לא הסכמנו.

משה גפני: עכשיו אנחנו נצטרך לריב עם הליכוד שאנחנו גם לא מסכימים.

משה גפני: זה לא בסדר.

משה גפני: אני חושב שזה בידיים שלך.

משה גפני: אל תזרוק את זה על אף אחד.

משה גפני: אתה אישיות מספיק סבירה בעניין הזה.

משה גפני: זה לא סדרי בראשית.

משה גפני: זו ועדה רגילה, נורמלית שצריך שיהיה בה פער של אחד בין קואליציה לאופוזיציה.

משה גפני: זה הכול.

משה גפני: לא להוריד מהליכוד.

משה גפני: להוסיף אותנו.

משה גפני: לא להוריד את הציונות הדתית.

משה גפני: ולהשאיר את זה כך.

משה גפני: מה הבעיה?

משה גפני: אז יהיו 15 חברים.

אורית סטרוק: חבר הכנסת גפני אמר מתוך ניסיונו הרב - -

משה גפני: כן.

אורית סטרוק: - - ונועם הליכות, הרחיב את מה שאני התכוונתי לומר.

משה גפני: נכון.

משה גפני: אני חזרתי על מה שאמרת.

אורית סטרוק: לא.

אורית סטרוק: הרחבת ונימקת מאוד יפה.

משה גפני: בסדר.

משה גפני: תודה רבה.

ניר אורבך: תודה רבה.

ניר אורבך: כן, ארבל.

ארבל אסטרחן: כן.

ארבל אסטרחן: הצעת חוק הסדרת השימוש בקנאביס למטרות רפואיות הועברה לוועדת הכנסת לצורך קביעת הוועדה שאליה היא תועבר לדיון.

ארבל אסטרחן: לוועדת הכנסת יש סמכות להציע לכנסת להעביר את זה לוועדה מיוחדת.

ארבל אסטרחן: רק צריך לדעת שזו לא דרך המלך.

ארבל אסטרחן: דרך המלך היא להעביר את זה לאחת מהוועדות הקבועות או לאחת מהוועדות המיוחדות.

ארבל אסטרחן: מתי השתמשו בסמכות הזאת להעביר לוועדה מיוחדת?

ארבל אסטרחן: טוב, יש את הדוגמה, מי שזוכר פה, מהכנסת ה-20 של ועדת הרפורמות, שהיא הדוגמה הגרועה ביותר שאני שמקווה שלא יחזרו עליה אף פעם.

משה גפני: היא דומה.

משה גפני: יש לה משהו דומה.

אורית סטרוק: למה?

ארבל אסטרחן: אבל יש גם מקרים.

ארבל אסטרחן: למשל, כשהיה חוק מסוים שהייתה איזושהי חשיבות להעביר אותו לוועדה שלא בהרכב קיים.

ארבל אסטרחן: למשל, הם עשו חוק שעסק בגיוס או בשירות אזרחי, דברים כאלה רצו לתת ייצוג יתר, נגיד, לחרדים או לערבים, אז הקימו ועדה בהרכב אחר.

ארבל אסטרחן: לא רצו להעביר את זה לאחת מהוועדות.

אורית סטרוק: ארבל, למה את מקווה שלא יחזרו על מה שהיה בוועדת הרפורמות, אם את יכולה להסביר, בבקשה?

ארבל אסטרחן: כי החקיקה צריכה ללכת – הצעות החוק צריכות ללכת למשכן הטבעי שלהן.

משה גפני: היא צודקת.

ארבל אסטרחן: יש מומחיות של חברי הוועדה.

ארבל אסטרחן: לכן גם יש חשיבות לכך שיהיו חברי ועדה, ולא ח"כים שמסתובבים בין ועדות.

ארבל אסטרחן: יש חשיבות לחבר ועדה.

ארבל אסטרחן: יש מומחיות.

ארבל אסטרחן: יש ניסיון.

ארבל אסטרחן: הצוות של הוועדה צובר ניסיון.

ארבל אסטרחן: ולכן בגדול, נכון - - -

אורית סטרוק: ומה קרה לוועדת הרפורמות?

אורית סטרוק: את יכולה להגדיר כאילו מה בפועל לא היה נכון.

יצחק פינדרוס: יש פתרון לכל הבלגן הזה.

יצחק פינדרוס: להעביר את זה לוועדת הבריאות ולשים את שרן השכל ליושבת-ראש ועדת הבריאות.

יצחק פינדרוס: ואז פתרנו את הבעיה.

יצחק פינדרוס: זה הפתרון.

יצחק פינדרוס: חלאס, דרך המלך.

יצחק פינדרוס: למה ללכת ככה.

ארבל אסטרחן: אז הדברים מתעצמים במיוחד שבכנסת הזאת הקימו ועדת בריאות מיוחדת ואת ועדת הבריאות הקבוע וועדת סמים מיוחדת.

יצחק פינדרוס: בדיוק.

יצחק פינדרוס: למה הקימו אותה?

ארבל אסטרחן: כלומר, בוודאי יש כאן ועדות שהיו יכולות לדון בחוק הזה.

אורית סטרוק: יכול להיות בכנסת הזאת רוצים באמת לשנות סדרי עולם ולהקים ועדה לכל חוק?

יצחק פינדרוס: יש גם ועדת בריאות, גם ועדת סמים וגם ועדה לקנאביס.

ארבל אסטרחן: צריך לומר שהייתה גם הצעה.

יצחק פינדרוס: יש לשרן השכל בעיה יושבת-ראש ועדת הבריאות.

יצחק פינדרוס: צריך להחליף אותה.

יצחק פינדרוס: אותה קואליציה, לא אותה אופוזיציה.

אורית סטרוק: ארבל, יש עכשיו סדר עולם חדש ורוצים על כל חוק להקים ועדה.

ארבל אסטרחן: אז לא.

ארבל אסטרחן: זה לא, אני מאוד מקווה.

ארבל אסטרחן: אני גם לא חושבת שזאת הכוונה, לכל חוק להקים ועדה.

ארבל אסטרחן: זה בוודאי לא דבר שיהיה נכון לעשות אותו.

ארבל אסטרחן: אגב, במקרה הזה הייתה גם הצעה אולי להקים איזושהי ועדה לנושא הקנאביס ולא להצעת החוק.

ארבל אסטרחן: ואנחנו חשבנו שהדבר הזה הוא מאוד בעייתי, בוודאי כשיש ועדות אחרות שמוסמכות לדון בעניינים האלה, ובוודאי כשלא הקימו עדיין ועדות בראשות האופוזיציה.

ארבל אסטרחן: לכן ההצעה שמונחת כעת, מבין החלופות, היא הפחות גרועה.

ארבל אסטרחן: רק חשוב לי להגיד גם לחברי הכנסת שישמעו, גם לפרוטוקול, שהנכון הוא שהצעות החוק ילכו למשכנן הטבעי והנכון לפי התקנון, לפי התקדימים.

יצחק פינדרוס: מה את אומרת על החלוקה של הוועדה?

ארבל אסטרחן: נושא חלוקת הוועדות חייב להיגמר בהסכמה.

ארבל אסטרחן: זהו.

יצחק פינדרוס: מה זאת אומרת "בהסכמה"?

יצחק פינדרוס: לא הבנתי.

יצחק פינדרוס: זאת אומרת, זה תלוי בנו?

יצחק פינדרוס: לא, את אומרת "בהסכמה" כאילו יש פה שני צדדים.

יצחק פינדרוס: מה אנחנו יכולים לעשות לשנות את ההרכב?

ארבל אסטרחן: תראה, אותו דבר אומרים לנו מהקואליציה.

יצחק פינדרוס: מה זאת אומרת?

יצחק פינדרוס: הם יכולים לשנות את זה ברגע.

יצחק פינדרוס: הינה, הרכיבו את הוועדה הזאת בלי לשאול אותנו.

יצחק פינדרוס: תשנו את היחסים.

אלכס קושניר: חבר הכנסת פינדרוס, זה גם תלוי בכם.

ארבל אסטרחן: הוועדה הזאת היא חלק ממכלול שלם.

יצחק פינדרוס: במה?

אלכס קושניר: זה גם תלוי בכם.

יצחק פינדרוס: במה?

אלכס קושניר: בהסכמה.

שרן השכל: בלהגיע להסכמה על המנגנון.

יצחק פינדרוס: הסכמה על מה?

יצחק פינדרוס: תשנו את ההרכב.

יצחק פינדרוס: אתם קובעים את הרכב.

יצחק פינדרוס: לא אנחנו.

יצחק פינדרוס: מי קבע את ההרכב עד עכשיו?

יצחק פינדרוס: אנחנו?

יצחק פינדרוס: לא הבנתי.

אורית סטרוק: ארבל, על הוועדה הספציפית הזו - - -

אלכס קושניר: היו כל מיני הצעות שלכם.

יצחק פינדרוס: לא הצעה.

יצחק פינדרוס: אז תשנו את ההרכבים.

ארבל אסטרחן: אני לא יכולה לומר שלא ניתן להקים ועדה במספר זוגי.

ארבל אסטרחן: אנחנו מסתכלים על הוועדות כמלול.

ארבל אסטרחן: ואנחנו רוצים לעשות הכול - - -

יצחק פינדרוס: אבל במכלול זה עוד יותר גרוע.

יצחק פינדרוס: אם זה במכלול זה עוד יותר גרוע.

יצחק פינדרוס: זה לא פחות גרוע.

אורית סטרוק: האם זה נראה לך הגיוני שבוועדה כזו יפתחו פער של שניים?

אורית סטרוק: והאם זה נראה לך הגיוני שלליכוד יהיה אותו מספר ח"כים כמו ליש עתיד?

יצחק פינדרוס: הדבר הזה שלא סומכים על יושב-ראש ועדת הבריאות, אחרי שהקימו ועדת מיוחדת לבריאות, זה דבר שערורייתי.

אלכס קושניר: תפסיק לסכסך.

ארבל אסטרחן: האמת היא שהמקרה הזה היה גם בהסכמים הקואליציוניים, כך שאני לא בטוחה שזו הסיבה.

אלכס קושניר: תפסיק לסכסך.

יצחק פינדרוס: טוב.

יצחק פינדרוס: זה התפקיד שלי.

ניר אורבך: חבר הכנסת פינדרוס, לפני שאנחנו עוברים להצבעה - -

עידית סילמן: אני בטוחה שנעבוד ביחד.

יצחק פינדרוס: אין סיכוי.

יצחק פינדרוס: אני מפחד שתקליטי או שתגידי שתקפתי.

ניר אורבך: - - שמעתי מה שאמרה חברת הכנסת סטרוק ומה שהרחיב חבר הכנסת גפני.

אורית סטרוק: מה אתה אומר על זה?

אורית סטרוק: מה אתה אומר על זה?

ניר אורבך: יש פה סיבה מיוחדת שאני לא עושה את זה.

ניר אורבך: אני גם לא – מי שרוצה אחרי זה, אני אשמח – אני לא אוהב להגיד את זה – אלה שיקולים של הקואליציה.

יצחק פינדרוס: רוב הדיונים אצלך נגמרים כך.

ניר אורבך: בסדר.

יצחק פינדרוס: צער לי לומר, ניר.

יצחק פינדרוס: אתה יודע זה.

יצחק פינדרוס: זה רוב הדיונים.

יצחק פינדרוס: אתה יושב-ראש, אני לא יכול.

ניר אורבך: אגב, זה לא נכון.

ניר אורבך: תעיד גם חברת הכנסת סטרוק שזה לא נכון, אבל אם אתה חי בתחושה הזאת - - -

יצחק פינדרוס: באתי בידיים נקיות כמה פעמים לפה, וכל פה זאת הייתה התשובה.

ניר אורבך: בסדר.

ניר אורבך: זו לא הייתה התשובה.

יצחק פינדרוס: כולל בדיון על התקציב.

יצחק פינדרוס: אני מזכיר לך, כולל בדיון על התקציב.

אורית סטרוק: אדוני היושב-ראש, אני מעידה שמאוד מאפיין אותך לתת לחברי הכנסת לדבר להקשיב להם ברוב קשב.

יצחק פינדרוס: אני החבר היחידי באופוזיציה שבא להיות חבר פה.

יצחק פינדרוס: ובאתי בידיים נקיות.

אורית סטרוק: יחד עם זה אני מעידה שמאוד מאפיין אותך לא לענות שוב ושוב ושוב ושוב ושוב על השאלה: למה אתה לא נותן לעצמך את הסמכויות המוקנות לך כדי לשנות דברים ולסדר אותם בצורה יותר הוגנת?

ניר אורבך: בפוליטיקה אני למדתי שיש שני דברים.

ניר אורבך: יש צבירת כוח ויש גם שימוש בראש ומתי משתמשים בכוח הזה.

אורית סטרוק: הינה, חבר הכנסת קיש, אתה יודע שמפלים אתכם לרעה?

ניר אורבך: אנחנו נעבור כרגע להצבעה.

אורית סטרוק: חבר הכנסת קיש, אתה יודע שמפלים אתכם לרעה פה?

ניר אורבך: מי בעד?

אורית סטרוק: אני אגיד לך.

אורית סטרוק: שנייה.

ניר אורבך: חברת הכנסת סטרוק, אני רוצה לעבור להצבעה.

יואב קיש: שנייה.

יואב קיש: סליחה, אני מבקש התייעצות סיעתית.

יצחק פינדרוס: אני יכול לבקש התייעצות סיעתית, לא אתה.

יצחק פינדרוס: רק אני מבקש התייעצות סיעתית.

אורית סטרוק: מה התייעצות?

אורית סטרוק: יצאנו להפסקה ולהתייעצות סיעתית.

יואב קיש: מה?

- דדון: רק חבר הוועדה.

יצחק פינדרוס: רק אני מבקש התייעצות סיעתית.

יואב קיש: אז בבקשה.

יואב קיש: פינדרוס רוצה לבקש.

יצחק פינדרוס: אני ביקשתי התייעצות.

יצחק פינדרוס: ביקשתי.

ניר אורבך: אז אנחנו חוזרים לפה בשעה 16:28.

ארבל אסטרחן: לא, לא.

- דדון: כן.

- דדון: חבר הכנסת פינדרוס ביקש.

ניר אורבך: כן.

ניר אורבך: פינדרוס ביקש.

ניר אורבך: כן.

ארבל אסטרחן: אה, פינדרוס.

ניר אורבך: בשעה 16:28 חוזרים.

יואב קיש: כן.

יואב קיש: אני מבקש להבין מה קרה פה.

ניר אורבך: טוב.

ניר אורבך: אנחנו מחדשים את הישיבה.

ניר אורבך: אנחנו כרגע, בעקבות הערתו של חבר הכנסת יואב קיש, אנחנו גם דיברנו ליאור בשם יושב-ראש הכנסת וגם בתיאום גם עם חברת הכנסת שרן השכל שהיא זו שהציעה את ההצעה, אנחנו דוחים את הישיבה למחר לשעה 11:00.

ניר אורבך: שדולת ארץ ישראל שלכם מתי מתחילה?

קריאה: ב-10:00, לא?

אורית סטרוק: שדולת ארץ ישראל?

אורית סטרוק: לא שמעתי שיש שדולה כזאת.

ניר אורבך: יש לכם?

ניר אורבך: יש משהו מחר?

ניר אורבך: טוב, בסדר.

יבגני סובה: תראה, איך הוא מתחשב בה.

יבגני סובה: אבל איך אתה מתחשב.

יבגני סובה: תזכרו את זה.

אורית סטרוק: אני אשמח.

אורית סטרוק: אתה רוצה שנעשה דיון של שדולת ארץ ישראל, ניר?

ניר אורבך: אני תמיד שמח.

ניר אורבך: על הדיונים שלכם אני תמיד שמח.

אורית סטרוק: אני מוכנה.

אורית סטרוק: על איזה נושא אתה רוצה?

אורית סטרוק: אני אשמח.

אורית סטרוק: בוא, בוא נדבר על זה רגע.

ניר אורבך: אז אנחנו דחינו את הדיון על הנושא של ועדת הקנאביס למחר בשעה 11:00.

ניר אורבך: תצאנה הזמנות מסודרות.

ניר אורבך: אנחנו עוברים כרגע לנושא השליש שעל סדר-היום: קביעת סדרי דיון מיוחדים, לפי סעיף 98 לתקנון הכנסת, בהצעת חוק מיסוי מקרקעין (מס שבח ומס רכישה)(תיקון מס' 96), התשפ"ב–2021, מ/1460, בקריאה השנייה והשלישית.

ניר אורבך: מישהו רוצה להעיר?

ארבל אסטרחן: אלכס קושניר.

ארבל אסטרחן: אלכס קושניר ירצה.

ניר אורבך: אה, אתה פה.

אלכס קושניר: כן.

יצחק פינדרוס: הערה של חצי דקה, ניר.

יצחק פינדרוס: אני לא אבקש את זכות הדיבור, אני מודיע לך מראש.

יצחק פינדרוס: אני לא רב עם אלכס.

יצחק פינדרוס: אני אומר לך מראש, אני עם אלכס לא רב.

יצחק פינדרוס: אני רק רוצה להגיד הערה, שמה שקרה פה עכשיו מוכיח למה הייתה בקשה לרוויזיה על סעיף א', כמה הערך של ניסיון.

יצחק פינדרוס: תודה.

אלכס קושניר: מה זה זה?

יצחק פינדרוס: הרוויזיה בסעיף א' הייתה על הגבלת כהונה, זה הערך של ניסיון.

ניר אורבך: חבר הכנסת פינדרוס, אתה מחמיא לעצמך.

ניר אורבך: לא נותר לנו אלא לחזק את המחמאות.

ניר אורבך: אנחנו איתך.

ניר אורבך: חבר הכנסת קושניר, בבקשה.

אלכס קושניר: טוב.

אלכס קושניר: אז, אדוני היושב-ראש, חברי הכנסת – שנייה, עידית, מפריעה לי קצת.

אלכס קושניר: אורית, קצת מפריעה, סליחה.

אורית סטרוק: סליחה, סליחה.

אורית סטרוק: אתה הבן אדם האחרון שאני רוצה להפריע לו.

אלכס קושניר: תודה רבה.

אלכס קושניר: אז אני מבקש מהוועדה ומיושב-ראש הוועדה לקבוע סדרי דיון לפי סעיף 98 לחוק.

אלכס קושניר: זה מכמה סיבות.

אלכס קושניר: הסיבה ראשונה, קודם כול, הדחיפות המעשית של החוק.

אלכס קושניר: היות שכולם כבר ערים לשינוי, השוק ער לשינוי, וכיום אנחנו עדים למשקיעים שרוכשים דירות כל עוד המס לא שונה.

אלכס קושניר: ולכן חשוב מאוד להעביר את החוק מהר ככל שניתן.

אלכס קושניר: דבר נוסף שחשוב לציין, יש לא מעט הסתייגויות בחוק הזה, שאם אנחנו מתגרמים את זה לשעות דיון במליאה, אנחנו מגעים למאות שעות.

אלכס קושניר: ולאור הדחיפות של העברת החוק, אז בגלל זה אנחנו מבקשים להפעיל את הסעיף.

אלכס קושניר: קיימות גם סוג של הסכמות גם על תוכן החוק וגם על צורת העברתו במליאה יחד עם האופוזיציה.

אלכס קושניר: ודיברנו על זה בוועדת הכספים.

אלכס קושניר: ולכן אני מבקש להפעיל סדרי דיון מיוחדים, כך שהדיון במליאה יהיה עד שעה 09:00 בבוקר מחר וההצבעה על החוק לא תהיה לפני שעה 09:00 אלא תתחיל בשעה 09:00 ותכלול שלוש הצבעות שמיות מכל צד, גם מצד הקואליציה וגם מצד האופוזיציה.

ארבל אסטרחן: ואם לא נמצאים חברים במליאה בשעה 09:00?

קריאה: ב-09:00.

אלכס קושניר: כן.

אלכס קושניר: ההצבעה מתחילה בכל מקרה בשעה 09:00.

יצחק פינדרוס: אני רק רוצה לבקש בקשה אחת, שנפלנו בזה טכנית.

יצחק פינדרוס: לא קשור.

יצחק פינדרוס: טכנית, ראינו את זה בדיון על התקציב ומאוד היה לחץ - - - באמצע הלילה.

יצחק פינדרוס: גם במקרה שאין נואמים בשעה מסוימת, זה לא מחייב את סגירת המליאה.

יצחק פינדרוס: זאת אומרת, להגיע להבנה.

יצחק פינדרוס: בואי נגיד שיוצא במקרה, מ-03:00 עד 04:00 לא הגיע הנואם, זה לא אומר שעכשיו עד 09:00 לא נותנים לאף אחד לדבר.

יבגני סובה: המליאה תצא להפסקה.

ארבל אסטרחן: להפסקה.

יצחק פינדרוס: למצוא את הפתרונות.

יצחק פינדרוס: עוד פעם, להיות יעיל ואינטליגנטי ולא להיות נודניק.

אלכס קושניר: להתעלל בסגני יושב-ראש הכנסת.

יצחק פינדרוס: לא, לא, לא.

יצחק פינדרוס: זה לא להתעלל.

יצחק פינדרוס: אני יודע מה אני אומר, אני לא ביקשתי להתעלל.

ניר אורבך: הוא אומר שלא יסגרו עד 09:00.

ניר אורבך: בסדר.

יצחק פינדרוס: אני לא אומר את זה ממקום להתעלל.

יצחק פינדרוס: יש לפעמים שהנואם לא נמצא, יוצאים החוצה ואומרים: חבר'ה, הוא לא היה, סגרנו את המליאה.

יצחק פינדרוס: הוא בא בריצה בשעה 04:00, קראו לו ב-04:00 שהוא מדבר, אומרים לו: רגע סגרנו, מאיפה הגעת?

יצחק פינדרוס: תחזור ב-09:00.

ארבל אסטרחן: אז לכתוב שאם לא מדברים, המליאה תצא להפסקה.

יצחק פינדרוס: כן.

יצחק פינדרוס: בדיוק.

יצחק פינדרוס: המליאה תצא להפסקה, בדיוק.

יצחק פינדרוס: המליאה תצא להפסקה, וההצבעה לא תהיה לפני 09:00.

יצחק פינדרוס: מקובל, זה הסיכום.

יצחק פינדרוס: אני לא נגד הסיכום.

ארבל אסטרחן: אני לא יודעת.

ארבל אסטרחן: לא ראיתי את ההסתייגויות עדיין.

ארבל אסטרחן: יש שם סדרות כאלה שירצו להצביע עליהן בהצבעה אחת?

אורית סטרוק: אבל אני הבנתי משהו אחר - - -

יצחק פינדרוס: אני מעריך שהגיעו להבנה.

יצחק פינדרוס: בוועדת הכספים היה סביב זה.

אלכס קושניר: לא.

אלכס קושניר: לא היו לנו דיונים.

ארבל אסטרחן: כי אם אין הסתייגויות חלופיות – לא.

ארבל אסטרחן: אוקיי.

ארבל אסטרחן: לא רלוונטי.

ארבל אסטרחן: מי שיחלק את הזמן - - - בין המסתייגים.

אורית סטרוק: אלכס, אני הבנתי שרוצים לקבוע את המליאה לא ל-09:00.

אלכס קושניר: ל-09:00, ל-09:00.

אלכס קושניר: זה הסיכום עם יואב ועם כולם.

אורית סטרוק: מעניין.

אורית סטרוק: זה לא מה שאני מכירה.

אלכס קושניר: אני יכול להראות לך את התכתבות.

אלכס קושניר: סוכם עם כולם.

קריאה: 9:00 זה סוכם.

יצחק פינדרוס: 09:00 סוכם.

ארבל אסטרחן: 09:00 זה סיכום?

יצחק פינדרוס: 09:00 סוכם.

אלכס קושניר: אורית, אני לא מפר אף פעם.

אורית סטרוק: אני לא אמרתי שאתה מפר.

אורית סטרוק: אני אמרתי שאני רוצה לברר.

אורית סטרוק: זה מה שאמרתי.

ארבל אסטרחן: לא סיכום?

ניר אורבך: חברת הכנסת סטרוק, את רוצה חצי דקה לברר?

ניר אורבך: אנחנו נחכה.

ארבל אסטרחן: רגע, מתי יהיו דברי הסיכום?

יבגני סובה: סיכום לא לפני 09:00.

ארבל אסטרחן: אוקיי.

ארבל אסטרחן: 09:00 סיכום והצבעה?

יצחק פינדרוס: זה מה שהודיעו לנו בישיבת סיעה, שזה היה הסיכום.

יבגני סובה: כן.

ארבל אסטרחן: סיכום והצבעה.

יבגני סובה: מתי שמתחיל הסיכום, אז.

ארבל אסטרחן: בסדר.

ארבל אסטרחן: 09:00 סיכום.

יצחק פינדרוס: אמרתי שזה מה שהודיעו לנו גם בישיבת סיעה, שזה היה הסיכום.

אלכס קושניר: אורית, אורית, הכוונה היא לגמור את זה תוך שעה.

יבגני סובה: המשמעות היא שבשעה 09:00 כשמתחיל הסיכום, הקואליציה בכל כרגע נתון יכולה להפסיק את הסיכום ולעבור להצבעה.

יבגני סובה: זה הסיכום.

יבגני סובה: שלא לפני 09:00, שהצבעה לא תהיה לפני 09:00.

יבגני סובה: הסיכום יכול להיות דקה, יכול להיות גם שעה.

יבגני סובה: זה בשליטה של הקואליציה.

אלכס קושניר: לא.

אלכס קושניר: אני חייב לומר שיש הסכמה שאנחנו ננסה לעשות את זה מהר ככל שניתן.

יבגני סובה: לא.

יבגני סובה: הסכמה שלא תהיה הצבעה לפני שעה 09:00.

אלכס קושניר: לא, לא.

אלכס קושניר: גם יש הסכמה שנוכל לעשות את זה מהר.

יבגני סובה: בסדר גמור.

ארבל אסטרחן: רגע.

ארבל אסטרחן: סיכום והצבעה ב-09:00.

ארבל אסטרחן: האם צריך לקבוע שהיושב-ראש יכול לאשר יותר משלוש, מספר זהה לשני הצדדים?

ארבל אסטרחן: בעבר זה נקבע, בהחלטות קודמות.

אלכס קושניר: אפשר, כן.

יבגני סובה: סיכום זה כבר תלוי ביחסי כוחות.

יבגני סובה: זה לא.

יבגני סובה: צריך תמיד לקחת בחשבון ש- - -

אורית סטרוק: אלכס, אתה יכול לחזור על זה עוד פעם?

אלכס קושניר: מה?

אלכס קושניר: לא שומע.

אורית סטרוק: לחזור עוד פעם.

ארבל אסטרחן: אני אגיד את סדרי הדיון.

יבגני סובה: אז רגע, זהו?

יבגני סובה: זה הסיכום?

יבגני סובה: אפשר להצביע?

ניר אורבך: שנייה, רגע.

ניר אורבך: חברת הכנסת סטרוק.

ארבל אסטרחן: רגע, ומתי הדיון מתחיל היום?

ארבל אסטרחן: יודעים מתי הוא?

אורית סטרוק: - - -

ניר אורבך: לא, לא.

ניר אורבך: אני שואל.

ניר אורבך: אני רק ממתין.

ארבל אסטרחן: הוא לא יתחיל בשעה 06:00, הדיון.

יבגני סובה: לא.

יבגני סובה: לא, לא, לא.

יבגני סובה: יש לנו שני חוקים, שנסיים אותם, הערכה היא שאם - - -

יצחק פינדרוס: אורית, אורית, לנו הודיעו שישיבת סיעה שזה סוכם.

יבגני סובה: 20:00, 21:00.

יבגני סובה: סביב 21:00 בערך.

יבגני סובה: משהו כזה.

ארבל אסטרחן: אוקיי.

יבגני סובה: אני לא יודע.

יבגני סובה: את זה אנחנו צריכים לראות, כי אלה שני חוקים, קריאה ראשונה.

ארבל אסטרחן: נכון.

ארבל אסטרחן: - - - יש לו רבע שעה דיבור.

יבגני סובה: גם אם זה יהיה שש שעות, משעה 18:00, אז לא.

יבגני סובה: אבל זה יהיה פחות מ-12 שעות.

ארבל אסטרחן: בסדר.

ארבל אסטרחן: לא.

ארבל אסטרחן: אני לא אגיד 12 שעות.

יבגני סובה: אבל איפה הנציג של האופוזיציה שיגיד את זה?

יבגני סובה: מה?

יבגני סובה: אין נציג את האופוזיציה, אז מה?

ניר אורבך: פה?

יבגני סובה: כן.

ארבל אסטרחן: האם אמרו בנשיאות מתי הדיון אמור להתחיל?

ארבל אסטרחן: יש איזו שעה?

ניר אורבך: היה פינדרוס.

יבגני סובה: לא.

יבגני סובה: מה הסיכומים?

ניר אורבך: לא.

ניר אורבך: פינדרוס אמר.

יבגני סובה: לא.

יבגני סובה: שאלה ארבל לגבי, מתי החוק הזה, מתי מתחיל.

קריאה: אין שעה.

יבגני סובה: אין שעה.

ארבל אסטרחן: אני מדברת על הערב, לא על מחר בבוקר.

יבגני סובה: כן.

יבגני סובה: את שאלת מתי החוק עולה לדיון.

ארבל אסטרחן: הערב, לא מחר.

ארבל אסטרחן: הערב מתי מתחיל.

ארבל אסטרחן: אז יש איזו שעה בערך שיודעים?

אלכס קושניר: ניר, ניר, זהו.

ניר אורבך: טוב.

אלכס קושניר: זהו.

אלכס קושניר: זהו.

אלכס קושניר: זהו.

ניר אורבך: מאה אחוז.

אלכס קושניר: חבר'ה, כולם מרוצים.

ניר אורבך: טוב.

ניר אורבך: כולנו מיושרים על הסכמות?

אלכס קושניר: כן.

ניר אורבך: בסדר גמור.

ניר אורבך: חבר הכנסת פינדרוס, אנחנו עוברים להצבעה, ברשותך.

ניר אורבך: מי בעד סדרי הדיון לפי סעיף 98 כפי שקבענו עכשיו?

ניר אורבך: ירים את ידו, בבקשה.

- דדון: ארבעה.

ניר אורבך: מי נגד?

ניר אורבך: מי נמנע?

ניר אורבך: סדרי הדיון נתקבלו.

ניר אורבך: תודה רבה.

ניר אורבך: הישיבה ננעלת.